rejauldu/bengali-wikipedia huggingface dataset:
বেগম শফিক জিয়া (জন্মনাম: জাহান; ২১ সেপ্টেম্বর ১৯৩১ - ৫ জানুয়ারী ১৯৯৬) ছিলেন একজন পাকিস্তানি জনসাধারণ ব্যক্তি যিনি ১৯৭৭ সাল থেকে ১৭ আগস্ট ১৯৮৮ সালে বিমান দুর্ঘটনায় তার স্বামীর মৃত্যুর আগ পর্যন্ত পাকিস্তানের ফার্স্ট লেডি হিসেবে দায়িত্ব পালন করেছিলেন।   প্রাথমিক জীবন ও পরিবার  বেগম জিয়া ১৯৩১ সালে উগান্ডার কাম্পালায় পাঞ্জাবি বংশোদ্ভূত এক পরিবারে জন্মগ্রহণ করেন; ভারত বিভাজনের পর তিনি পাকিস্তানে চলে আসেন এবং ১৯৫০ সালের ১০ আগস্ট লাহোরে জেনারেল জিয়া-উল-হকের সাথে তার বিয়ে হয়।   শফিক তার স্বামীর চেয়ে আট বছরের ছোট ছিলেন এবং তার মায়ের দিক দিয়ে তাদের আত্মীয়তার সম্পর্ক ছিল। তার বাবা, একজন মেডিকেল ডাক্তার যিনি কাম্পালায় থাকতেন। ছুটি নিয়ে পাকিস্তানে এসে তিনি তার দুই মেয়ের বিয়ের ব্যবস্থা করেছিলেন।   ১৯৭৭ সালের অভ্যুত্থান পর ১৯৭৮ সালে তার স্বামী রাষ্ট্রপতির দায়িত্ব গ্রহণের পর, জিয়া ফার্স্ট লেডি হন। পরবর্তী দশকে, তিনি তার স্বামীর সাথে বেশ কয়েকটি বিদেশ ভ্রমণে যান, যার মধ্যে ১৯৮২ সালে মার্কিন যুক্তরাষ্ট্রে রাষ্ট্রীয় সফরও ছিল।    পরবর্তী জীবন এবং মৃত্যু  ১৯৮৮ সালে জিয়া-উল-হকের মৃত্যুর পর, বেগম জিয়া জিয়া-উল-হক ফাউন্ডেশন প্রতিষ্ঠা করেন। ১৯৮৯ সালে, বেনজির ভুট্টো সরকার একজন প্রাক্তন রাষ্ট্রপতির স্ত্রী হিসেবে তার পেনশন এবং সুযোগ-সুবিধা বাতিল করে।  তিনি ১৯৯৬ সালের ৫ জানুয়ারী লন্ডনের ক্রমওয়েল হাসপাতালে মারা যান। মৃত্যুর সময় তিনি ৩ কন্যা, রুবিনা, কুরাতুলাইন ও জয়ন এবং ২ পুত্র, ইজাজ ও আনোয়ারকে রেখে যান।   বৈদেশিক সম্মান  জর্ডান: সুপ্রিম অর্ডার অব দ্যা রেনেসাঁ   তথ্যসূত্র   বিষয়শ্রেণী:১৯৩১-এ জন্ম বিষয়শ্রেণী:১৯৯৬-এ মৃত্যু বিষয়শ্রেণী:পাকিস্তানের রাষ্ট্রপতির স্ত্রী বিষয়শ্রেণী:পাঞ্জাবি বংশোদ্ভূত উগান্ডীয় ব্যক্তি বিষয়শ্রেণী:পাকিস্তানি বংশোদ্ভূত উগান্ডীয় ব্যক্তি বিষয়শ্রেণী:কাম্পালার ব্যক্তি বিষয়শ্রেণী:ভারতীয় বংশোদ্ভূত উগান্ডীয় ব্যক্তি বিষয়শ্রেণী:পাকিস্তানে উগান্ডীয় অভিবাসী
কাহ্নপাদ () বা কাহ্ন পা বা কনহপা বা কাহ্নিল পা বা কৃষ্ণপাদ বা কৃষ্ণাচার্য্য চুরাশিজন বৌদ্ধ মহাসিদ্ধদের মধ্যে একজন ছিলেন। বাংলা সাহিত্যের আদি নির্দশন চর্যাপদের কবিগোষ্ঠীর মধ্যে তিনি শ্রেষ্ঠ ও সর্বাধিক ১৩টি পদের রচয়িতা।   পরিচয়  তিব্বতী ঐতিহ্যানুসারে, ব্রাহ্মণ বংশজাত নাথপন্থী ও পরে সহজিয়া মতে দীক্ষাপ্রাপ্ত আচার্য কৃষ্ণপাদ বা কাহ্ন পা বৌদ্ধ মহাসিদ্ধ জলন্ধরীপাদের শিষ্য ছিলেন। সহজপন্থী তান্ত্রিক কাহ্ন পা সিদ্ধাচার্য, মন্ডলাচার্য ইত্যাদি উপাধিতে ভূষিত হন। তিব্বতী বৌদ্ধ লামা তারানাথের মতে, বিদ্যানগর নামক স্থানে তাঁর বাসস্থান ছিল। সম্প্রতি বাংলা সাহিত্যের ইতিহাস গবেষক প্রখ্যাত বৌদ্ধ ধর্মীয় অধ্যক্ষ জিতেন্দ্র লাল বড়ুয়া “নেত্রকোণা: অতীত ও বর্তমান” শীর্ষক এক গবেষণামূলক রচনায় ভাষাবিচারে কাহ্নপাকে বাংলাদেশের নেত্রকোণা জেলার আটপাড়া উপজেলার কৃষ্ঠপুর গ্রামের সন্তান বলে দাবী করেছেন। কাহ্নপা সোমপুর মহাবিহারে সাধনা করতেন। তিনি হেবজ্র, যমান্তক প্রভৃতি বজ্রযান তন্ত্রসাধনার ওপর পঞ্চাশটির ওপর গ্রন্থ রচনা করেন। তিনি চর্যাপদের তেরোটি পদ রচনা করেন। তবে কাহ্নপা রচিত ২৪তম পদটি পাওয়া যায়নি।বাঙ্গালীর ইতিহাস : আদি পর্ব, নীহাররঞ্জন রায়, দে’জ পাবলিশিং, কলকাতা, চতুর্থ সংস্করণ, অগ্রহায়ণ, ১৪১০ বঙ্গাব্দ,   পালরাজবংশের তৃতীয় রাজা দেবপালের রাজত্বকালে (আনু. ৯০০-৫০) তিনি বর্তমান ছিলেন।  কাহ্নপার পদগুলো   চর্যাদের কবিদের মধ্যে সর্বাধিক পদ রচয়িতা কাহ্নপা পদসংখ্যা ১৩ টি। পদ নং ৭,৯,১০,১১,১২,১৩,১৮,১৯,৩৬,৪০,৪২,৪৫ এবং ২৪ তম পদ পাওয়া যায়নি। ১৩ ও ১৮ নং পদে তার বিবাহের সংবাদ পাওয়া যায়।   তথ্যসূত্র    বহিঃসংযোগ   বিষয়শ্রেণী:চর্যাপদের কবি বিষয়শ্রেণী:মহাসিদ্ধ বিষয়শ্রেণী:নেত্রকোণা জেলার ব্যক্তি বিষয়শ্রেণী:পূর্ববঙ্গে জন্ম বিষয়শ্রেণী:ভারতীয় বৌদ্ধ বিষয়শ্রেণী:বাঙালি পুরুষ কবি বিষয়শ্রেণী:ভারতীয় পুরুষ কবি বিষয়শ্রেণী:বজ্রযান
thumb|ত্রিপুরার আটটি জেলা  thumb|left|ত্রিপুরা সুন্দরী মন্দির গোমতী জেলা () হচ্ছে উত্তর-পূর্ব ভারতের ত্রিপুরা রাজ্যের একটি প্রশাসনিক জেলা। এই জেলা ২০১২ সালের জানুয়ারিতে যখন ত্রিপুরায় নতুন চারটি জেলা বাড়ানো হয় তখন গঠিত হয়। উদয়পুর হচ্ছে এই জেলার সদরদপ্তর। তীর্থমুখ হচ্ছে এই জেলার অমরপুর উপবিভাগের আরেকটি তীর্থকেন্দ্র।  ইতিহাস  ভূগোল অন্য তীর্থকেন্দ্র তীর্থমুখ এই জেলার অমরপুর মহকুমায় অবস্থিত।  বিভাগসমূহ  উদ্ভিদ ও প্রাণী  তথ্যসূত্র   বহিঃসংযোগ   বিষয়শ্রেণী:ত্রিপুরার জেলা বিষয়শ্রেণী:গোমতী জেলা বিষয়শ্রেণী:২০১২-এ প্রতিষ্ঠিত রাষ্ট্র ও অঞ্চল
কলেজ ট্রেন (লোকাল)(৪৯১/৪৯২) বাংলাদেশ রেলওয়ে পরিচালিত একটি লোকাল ট্রেন। ট্রেনটি বগুড়া জেলার সান্তাহার জংশন রেলওয়ে স্টেশন থেকে যাত্রা শুরু করে বগুড়া হয়ে গাইবান্ধা জেলার বোনারপাড়া রেলওয়ে স্টেশন পর্যন্ত চলাচল করে। স্বল্প ভাড়ায় যাতায়াত করা যায় বলে যাত্রীদের কাছে ট্রেনটি অনেক জনপ্রিয়।   নামকরণ  বগুড়া জেলার সৈয়দ আহমেদ কলেজসহ বগুড়া শহরের বিভিন্ন কলেজের অনেক শিক্ষার্থীরা সকালবেলায় বিভিন্ন স্টেশন থেকে এই ট্রেনে চেপে তাদের নিজ শিক্ষাপ্রতিষ্ঠানে আসে, একারণেই ৪৯১/৪৯২ লোকাল ট্রেনটি লোকমুখে কলেজ ট্রেন নামে পরিচিতি লাভ করেছে।   যাত্রাপথ  এই ট্রেনটি বগুড়া ও গাইবান্ধা জেলার ভিতরে রেল পরিষেবা প্রদান করে থাকে। এই ট্রেনে স্থানীয় মানুষজন যাতায়াত করে থাকে। ট্রেনটি যাত্রাপথের প্রায় সব স্টেশনেই যাত্রাবিরতি দেয়, ফলে সবসময়ই প্রচুর যাত্রীচাপ থাকে।   সময়সূচী  কলেজ ট্রেন এর সময়সূচি নিচে উল্লেখ করা হয়েছে - নংউৎসপ্রস্থানগন্তব্যপ্রবেশ৪৯২ সকাল ০৭:০০সকাল ১০:১৫৪৯১ সন্ধ্যা ০৬:৪০রাত ০৯:৫০   যাত্রাবিরতি  উক্ত ট্রেনটি যাত্রাপথে যেসকল স্টেশনে যাত্রাবিরতি করে থাকে তা হলো -    নশরৎপুর                           আরও দেখুন   বগুড়া কমিউটার  পদ্মরাগ কমিউটার  উত্তরবঙ্গ মেইল   তথ্যসূত্র   বিষয়শ্রেণী:অসম্পূর্ণ নিবন্ধ বিষয়শ্রেণী:বাংলাদেশের এক্সপ্রেস, মেইল, কমিউটার, লোকাল ও শাটল ট্রেন বিষয়শ্রেণী:বাংলাদেশের নামযুক্ত যাত্রীবাহী ট্রেন
১৯৬২ সালে বিএলটি এর সহযোগিতায় তৎতালীন পাকিস্তান এর রাজশাহী অঞ্চলের সাম্প্রদায়িক দাঙ্গা সংঘটিত হয়। এই দাঙ্গা ২৩ এপ্রিল থেকে শুরু হয়ে চলে মে মাসের প্রথম দিক পর্যন্ত চলে।   ঘটনাক্রম  ২২ এপ্রিল ১৯৬২ সালে তৎকালীন পূর্ব পাকিস্তানের গভর্নর লেফট্যেনেন্ট জেনারেল মোহাম্মদ আজম খান রাজশাহীতে আসেন এবং বিকেলে স্থানীয় ঈদগাহ ময়দানে এক বিরাট জনসভায় জ্বালাময়ী বক্তৃতা করেন। তাঁর এই বক্তব্য তৎকালীন পূর্ব পাকিস্তানের রাজশাহীর দাঙ্গা উত্তেজনাকে উস্কে দিয়েছিল। ২৩ এপ্রিল ১৯৬২ সাল থেকে রাজশাহী ও পাবনা জেলায় সাম্প্রদায়িক দাঙ্গা শুরু হলেও সাম্প্রদায়িক উত্তেজনা বিভিন্ন কারণে তৎকালীন পূর্ব পাকিস্তানের রাজশাহী জেলায় বিরাজ করছিল।  এ দাঙ্গার প্রধান একটি কেন্দ্র ছিল রাজশাহীর কোটি স্টেশন থেকে ৮ কিলোমিটার দূরত্বে খুজুরি পাড়া ইউনিয়নের দারুসা।   কারন  ভারতের মালদহ ও মুর্শিদাবাদে সংঘটিত সাম্প্রদায়িক দাঙ্গা এই উত্তেজনার পেছনে কাজ করছিল। ১৯৬২ সালের ২২ মার্চ ভারতের পশ্চিমবাংলার মালদহ জেলায় সাঁওতাল মুসলিমদের মধ্যে একটি দাঙ্গা সংঘটিত হয় এই দাঙ্গা সাঁওতালদের সাথে মুসলিমদের দাঙ্গা হিসেবে আখ্যায়িত হলেও মালদহ থেকে বাংলাদেশের রাজশাহীতে সে সময়ে আগত মুসলিমদের কাছ থেকে প্রাপ্ত তথ্য মতে তা হিন্দু মুসলিম দাঙ্গা নামে খ্যাত।   প্রতিক্রিয়া  ভারতের মালদহ মুর্শিদাবাদ জেলায় দাঙ্গার প্রতিক্রিয়ায় বৃহত্তর রাজশাহী অঞ্চলে সাম্প্রদায়িক দাঙ্গা ছড়িয়ে পড়ে। মালদহের দুদফার দাঙ্গার পরপরই রাজশাহীতে সাম্প্রদায়িক দাঙ্গা সূত্রপাত ঘটে এবং রাজশাহীতে এ দাঙ্গা নিয়ন্ত্রণে সেনাবাহিনী মোতায়েন করা। পুলিশ লাইনের পাশে অবস্থিত ঘোষপাড়ায় দাঙ্গাকারীরা হামলা ও লুটপাট করে।   তথ্যসূত্র   বিষয়শ্রেণী:সাম্প্রদায়িক সহিংসতা বিষয়শ্রেণী:দাঙ্গা
thumb|right|প্রভু যীশুর প্রাচীনতম প্রতিকৃতি – সেন্ট ক্যাথরিন মঠ। বর্ণবলয়টি খ্রিষ্টের ঐশী বাক্য এবং চেহারার উভয়দিকে দুই ভিন্ন অভিব্যক্তি খ্রিষ্টের ঐশ্বরিক ও মানবিক এই দ্বৈত দিকের ওপর গুরত্বারোপ করে।  খ্রিষ্ট (. From , via ; calqued from  or , from  or . Alternatively (Messiah or Messias): , from  (alternative to ), from the same Semitic word.}} (; ) ধারণাটি ইহুদিধর্মের মশীহ ধারণা থেকে খ্রিষ্টধর্মে উৎপত্তিলাভ করেছে। খ্রিষ্টানরা বিশ্বাস করে যে যীশু হলেন হিব্রু বাইবেল ও খ্রিষ্টীয় পুরাতন নিয়মে ভবিষ্যদ্বাণীকৃত মসিহ বা ত্রাণকর্তা। যদিও উভয় ধর্মেই মসিহের ধারণাবলি সাদৃশ্যপূর্ণ, অধিকাংশ ক্ষেত্রে সেগুলো ১ম শতাব্দীতে প্রারম্ভিক খ্রিষ্টধর্ম ও ইহুদিধর্মের বিচ্ছেদের ফলে একে অন্যের থেকে আলাদা। খ্রিষ্ট, যা খ্রিষ্টানদের দ্বারা নাম ও উপাধি দুই অর্থেই ব্যবহৃত হয়, হল যীশুর সমার্থক। এটি পরিবর্তিতভাবে খ্রিষ্ট যীশু এবং শুধু যীশু হিসেবে উপাধি অর্থেও ব্যবহৃত হয়। নতুন নিয়মের প্রাচীনতম পুস্তক পৌলীয় পত্রসমূহে যীশুকে প্রায়শই খ্রিষ্ট যীশু বা খ্রিষ্ট বলে উল্লেখ করা হয়েছে।  যদিও যীশুর প্রকৃত শিষ্যরা তাঁকে যিহূদী মসিহ বলে বিশ্বাস করতেন, প্রেরিত পিতরের স্বীকারোক্তিতে যীশুকে নাসরতীয় যীশু বা যোষেফপুত্র যীশু বলে অবিহিত করা হয়েছে। যীশুকে যীশুখ্রিষ্ট (অর্থাৎ খ্রিষ্ট যীশু, মশীহ যীশু বা উদ্বর্তিত যীশু) বলে ডাকার রীতি পরবর্তী যুগের খ্রিষ্টানেরা চালু করে যারা বিশ্বাস করে যে তাঁর ক্রুশারোহণ ও পুনরুত্থান পুরাতন নিয়মের মসিহ সংক্রান্ত ভবিষ্যদ্বাণীকে পরিপূর্ণ করে।   ব্যবহার  ইংরাজি ও অধিকাংশ ইউরোপীয় ভাষায় খ্রিস্ট [Christ] শব্দটি বহুল ব্যবহৃত। ইংরাজী-ভাষিকরা এখন খ্রিস্ট শব্দটির ব্যবহার প্রায় একটি নামের মত বা যিশু খ্রিস্ট নামের অংশের মত করেন, কিন্তু এটি প্রকৃ্তপক্ষে একটি উপাধি[মসিহা]। খ্রিস্ট যিশু রূপে এর ব্যবহার এটি প্রমাণ করে। শুধু খ্রিস্ট রূপে এর ব্যবহারও তুলনীয়। ইংরাজী ভাষায় খ্রিস্ট বানান সুনির্দিষ্ট হয় আঠারোশো শতকে আলোকপ্রাপ্তির যুগে, তখন বেশকিছু শব্দ তাদের গ্রিক বা লাতিন মূল শব্দের বানানের সঙ্গে সাযুজ্য রেখে পালটে গিয়েছিল। তদুপরি, পুথিকার রা প্রাচীণ ও মধ্য ইংরাজীতে লেখার সময় সাধারণত  Crist বানান্তি ব্যবহার করেছেন যেখানে i এর উচ্চারণ হয় /iː/ সংরক্ষিত চার্চ এর নামে যেমন St Katherine Cree বা দ্রুত /ɪ/ সংরক্ষিত আধুনিক উচ্চারণে "Christmas"  রূপে। ইংরাজীতে "Christ"বানানটি ১৪শ শতাব্দী থেকে প্রত্যায়িত হয়। আধুনিক এবং প্রাচীণ, এমন কী ধর্মনিরপেক্ষ পরিভাষাতেও "খ্রিস্ট সাধারণত যিশু কেই বোঝানো হয়।   তথ্যসূত্র   বিষয়শ্রেণী:খ্রিস্টধর্মীয় মশীহবাদ বিষয়শ্রেণী:খ্রিস্টান পরিভাষা বিষয়শ্রেণী:ধর্মীয় উপাধি বিষয়শ্রেণী:দায়ূদের বংশ
সালমান আল-ফার্সি মসজিদ হলো ইরাকের আল-মাদাইন জেলার সালমান পাক শহরে অবস্থিত একটি ঐতিহাসিক মসজিদ। এটিতে সালমান আল-ফার্সি নামে একজন সাহাবীর কবর রয়েছে এবং এই মসজিদটি তার নামে নামকরণ করা হয়েছে।  এটি ঐতিহাসিকভাবে একটি সুন্নি মসজিদ, তবে এক পর্যায়ে মসজিদটি সুন্নি এনডাউমেন্ট অফিস থেকে সরিয়ে শিয়া ব্যবস্থাপনাকে দেওয়া হয়েছিলো।   ইতিহাস  thumb|১৯১৭ সালে মসজিদটি নির্মাণের আগে সালমান আল-ফার্সির মূল সমাধি মসজিদটি ১৯৫০ সালে সালমান আল-ফার্সিকে উৎসর্গ করা একটি প্রাক-বিদ্যমান সমাধির উপরে প্রতিষ্ঠিত হয়েছিল যা ১৯২০ এর দশকের আগে অস্তিত্ব ছিল। ১৯৩১ সালে, জাবির ইবনে আবদুল্লাহ, হুযাইফাহ ইবনে আল-ইয়ামান এবং আলী আল-তাহির ইবনে মুহাম্মদ আল-বাকিরের কবরে পানি জমে থাকার কারণে তাদের মৃতদেহগুলি উত্তোলন করা হয়েছিল এবং মৃতদেহগুলি পুরানো সমাধির পাশে নতুন সমাধিতে স্থানান্তর করা হয়েছিলো। মৃতদেহ স্থানান্তরিত হওয়ার প্রতিবেদনটি কখনও কখনও প্রতিদ্বন্দ্বিতা করা হয়, তবে জাবির ইবনে আবদুল্লাহ মদিনায় মারা গেছেন বলে জানা গেছে। পরে ১৯৫০ সালে ইরাকি সরকারের অর্থায়নে সমাধিসৌধ এবং নতুন সমাধির উপর মসজিদটি প্রতিষ্ঠিত হয়।   আধুনিক ইতিহাস  thumb|সালমান আল-ফার্সির কবরের চারপাশে জারিহ দিয়ে ঘেরা ২০১৭ সালে সালমান আল-ফার্সির কবরের চারপাশে একটি নতুন জারিহ স্থাপন করা হয়েছিলো। জারিহ স্থাপনের অনুষ্ঠানে ইরাকে নিযুক্ত ইরানি রাষ্ট্রদূত ইরাজ মাসজেদির পাশাপাশি আরও বেশ কয়েকজন শিয়া আলেম উপস্থিত ছিলেন।   ব্যবহার  মসজিদটি সকলে পরিদর্শন করেন কারণ এর ভিতরে সালমান আল-ফার্সির কবর রয়েছে। তবে মসজিদটিতে কুরআন মুখস্থকরণ কোর্সের পাশাপাশি শরিয়াহ আইন অধ্যয়নের ক্লাসও করা হয়। ধর্মীয় উৎসবও এই মসজিদে অনুষ্ঠিত হয়ে থাকে।   ২০০৬ সালের আক্রমণ   ২০০৬ সালের ২৪ ফেব্রুয়ারি আল-আসকারী মাজারে বোমা হামলার সময় বিদ্রোহীরা দুটি রকেট নিক্ষেপ করে, যা মসজিদের চারপাশের এলাকায় অবতরণ করে। এতে ভবনটির ব্যাপক ক্ষয়ক্ষতি হলেও কোনো হতাহতের ঘটনা ঘটেনি। শুধু মূল গম্বুজ ও একটি মিনারের ক্ষতি হয়েছে।   আরও দেখুন    ইরাকে ইসলাম ইরাকের মসজিদসমূহের তালিকা   তথ্যসূত্র   বিষয়শ্রেণী:শিয়া মাজার বিষয়শ্রেণী:ইরাকের মাজার বিষয়শ্রেণী:ইরাকের শিয়া মসজিদ বিষয়শ্রেণী:ইরাকের সুন্নি মসজিদ বিষয়শ্রেণী:ইরাকের সমাধি
থাম্ব|১৯৬১ সালে চ্যাপলিন পরিবারের একটি ছবি। চ্যাপলিন পরিবার হল একটি বহুজাতিক অভিনয়শিল্পী পরিবার। তারা সিডনি চ্যাপলিন, চার্লি চ্যাপলিন ও জর্জ হুইলারের মাতা হান্নাহ হ্যারিয়েট পেডলিংহাম হিলের উত্তরসূরি।  পরিবারের সদস্যবৃন্দ  চার্লস চ্যাপলিন সিনিয়র (১৮৬৩-১৯০১)  হান্নাহ হ্যারিয়েট পেডলিংহাম হিল (১৮৬৫-১৯২৮) - ১ বিয়ে ও ২ সঙ্গী, ৩ পুত্র।  (ক) সিডনি জন চ্যাপলিন (১৮৮৫-১৯৬৫) - হান্নাহ ও সিডনি হকের পুত্র; ২ বিয়ে, কোন সন্তান নেই। (খ) চার্লি চ্যাপলিন (১৮৮৯-১৯৭৭) - হান্নাহ ও চার্লস চ্যাপলিন সিনিয়নের পুত্র; ৪ বিয়ে, ৬ পুত্র, ৫ কন্যা। (১) মিলড্রেড হ্যারিস (১৯০১-১৯৪৪) - ১ পুত্র। নরম্যান স্পেন্সার চ্যাপলিন (১৯১৯-১৯১৯) - মাত্র তিনদিন বেঁচে ছিল। (২) লিটা গ্রে (১৯০৮-১৯৯৫) - ২ পুত্র।  চার্লস চ্যাপলিন জুনিয়র (১৯২৫-১৯৬৮) - ১ বিয়ে, ১ সন্তান।  সুজান ম্যারি - চার্লস ও তার স্ত্রী সুজান ম্যাগনেসের কন্যা।  সিডনি আর্ল চ্যাপলিন (১৯২৬-২০০৯)  স্টিভেন চ্যাপলিন - সিডনি ও তার স্ত্রী নোয়েল অ্যাডামের পুত্র।  তামারা চ্যাপলিন (৩) পলেট গডার্ড (১৯১০-১৯৯০) - কোন সন্তান নেই। (৪) উনা ওনিল (১৯২৫-১৯৯১) - ৩ পুত্র, ৫ কন্যা।  জেরাল্ডিন লেই চ্যাপলিন (জ. ১৯৪৪)  শেন সরা (জ. ১৯৭৪) - জেরাল্ডিন ও কার্লোস সরার পুত্র।  উনা ক্যাস্টিলা চ্যাপলিন (জ. ১৯৮৬) - জেরাল্ডিন ও প্যাট্রিসিও ক্যাস্টিলার কন্যা।  মাইকেল জন চ্যাপলিন (জ. ১৯৪৬) (i) পাত্রিস জোন্স  ক্রিস্টিয়ান চ্যাপলিন (জ. ১৯৬৪)  টিম চ্যাপলিন (জ. ১৯৬৬) Patrice Chaplin, p. 45 (ii) পাত্রিসিয়া বিতোদিয়ে  কারমেন চ্যাপলিন (জ. ১৯৭২)  ক্যাথলিন চ্যাপলিন (জ. ১৯৭৫)  ডলারেস চ্যাপলিন (জ. ১৯৭৯)  ট্রেসি চ্যাপলিন  জোসেফিন হান্নাহ চ্যাপলিন (জ. ১৯৪৯) - ১ বিয়ে ও ২ সঙ্গী, ৩ সন্তান।  চার্লি সিস্টোভারিস (জ. ১৯৭১) - জোসেফিন ও নিকোলাস সিস্টোভারিসে পুত্র। ১ কন্যা (জ. ২০১১)  জুলিয়েন রনে (জ. ১৯৮০) - জোসেফিন ও ফরাসি অভিনেতা মরিস রনে'র পুত্র।  আর্থার গার্দিন - জোসেফিন ও প্রত্নতত্ত্ববিদ জঁ-ক্লোদ গার্দিনের পুত্র।   ভিক্টোরিয়া চ্যাপলিন (জ. ১৯৫১) - জঁ-বাপতিস্তে থিয়েরিকে বিয়ে করেন, ১ কন্যা, ১ পুত্র।  অরেলিয়া থিয়েরি (জ. ১৯৭১)  জেমস থিয়েরি (জ. ১৯৭৪)  ইউজিন অ্যান্থনি চ্যাপলিন (জ. ১৯৫৩) (i) বের্নাদেত্তে ম্যাকক্রিডি  কিয়েরা চ্যাপলিন (জ. ১৯৮২)  লরা চ্যাপলিন (জ. ১৯৮৭)  কেভিন চ্যাপলিন  স্পেন্সার চ্যাপলিন  শ্যানন চ্যাপলিন (ii) ডের্জের্মা এনখবাটref twins of Eugene Chaplin by second wife  উনা চ্যাপলিন (২০০৭)  স্কাই চ্যাপলিন (২০০৭)  জেন সেসিল চ্যাপলিন (জ. ১৯৫৭) - চলচ্চিত্র প্রযোজক ইলিয়া স্যালকিন্ডকে বিয়ে করেন।  অরসন চ্যাপলিন-স্যালকিন্ড (জ. ১৯৮৬)  অসসেওলা স্যালকিন্ড (জ. ১৯৯৪)News item, 3 March 1994, Variety. Retrieved 8 March 2009  অ্যানেট এমিলি চ্যাপলিন (জ. ১৯৫৯)  ক্রিস্টোফার জেমস চ্যাপলিন (জ. ১৯৬২) (গ) জর্জ হুইলার ড্রাইডেন জুনিয়র (১৮৯২-১৯৫৭) - হান্নাহ ও লিও ড্রাইডেনের পুত্র। ১ বিয়ে, ১ পুত্র। (১) অ্যালিস চ্যাপেল - ১ পুত্র  স্পেন্সার ড্রাইডেন (১৯৩৮–২০০৫) - ৩ বিয়ে, ৩ পুত্র।  জেফ্রি ড্রাইডেন (জ. ১৯৬৬) - স্পেসার ও তার স্ত্রী জেনি ডেভিসের পুত্র।  জেসি ড্রাইডেন (মঞ্চনাম: "ড্রাঙ্কফাক্স") - স্পেসার ও তার স্ত্রী স্যালি মানের পুত্র।  জ্যাকসন ড্রাইডেন - স্পেসার ও ক্যাথি মিলারের পুত্র।  তথ্যসূত্র  * বিষয়শ্রেণী:চার্লি চ্যাপলিন বিষয়শ্রেণী:ইংরেজ পরিবার বিষয়শ্রেণী:সুইজারল্যান্ডীয় পরিবার বিষয়শ্রেণী:ইংরেজ বংশধর মার্কিন পরিবার
তৃপ্তি তোরাডমল হলেন একজন ভারতীয় অভিনেত্রী, যিনি মূলত মারাঠি, তামিল এবং হিন্দি চলচ্চিত্রে কাজ করেন। তিনি বিখ্যাত মারাঠি অভিনেতা মধুকর তোরাডমলের মেয়ে। ২০১৮ সালে মুক্তিপ্রাপ্ত মারাঠি চলচ্চিত্র সবিতা দামোদর পরাঞ্জপে এর মাধ্যমে তিনি চলচ্চিত্রে আত্মপ্রকাশ করেছিলেন। রামায়ণ অবলম্বনে নির্মিত ২০২৩ সালের হিন্দি চলচ্চিত্র আদিপুরুষের চলচ্চিত্রে তিনি একটি বিশিষ্ট ভূমিকায় অভিনয় করেছিলেন।   চলচ্চিত্র    সবিতা দামোদর পরাঞ্জপে (২০১৮)   ফত্তেসিকস্ত (২০১৯)  আদিপুরুষ (২০২৩)   তথ্যছক    বহিঃসংযোগ     রজার ইবার্টে তৃপ্তি তোরাডমল  বিষয়শ্রেণী:ভারতীয় অভিনেত্রী
When this template is transcluded, the texts within square brackets will either not appear or be replaced accordingly.  ব্যবহার {{Collapsible lists option | expandedname =  <!--(see below)--> | listnames = | example =       <!--(one of the listnames)--> | default =       <!--("all" or a listname, if either set to be shown)--> }}  Parameters expandedname, example and default are optional. If the template featuring the collapsible lists already makes use of its first unnamed parameter – see, for example,  – use |expandedname=required with  (i.e. ) to suppress the "or, if enabled, …" portions of the text above.  আরও দেখুন      Help:Collapsing
ড্যাভিড () হচ্ছে ২০১৩ সালের ১ ফেব্রুয়ারী মুক্তিপ্রাপ্ত একটি তামিল ভাষার চলচ্চিত্র। চলচ্চিত্রটির পরিচালক ছিলেন বিজয় নাম্বিয়ার। চলচ্চিত্রটিতে বিক্রম, জীব, ইশা শেরওয়ানি, লারা দত্ত এবং নছর ছিলেন। চলচ্চিত্রটি হিন্দি ভাষায় একটু অন্য রকম ভাবে কিছু অন্য অভিনেতাদের দ্বারা অভিনয় করিয়ে একই নামে নির্মাণ করা হয়েছিলো এবং একই দিনে মুক্তি দেওয়া হয়েছিলো। চলচ্চিত্রটির কাহিনী ড্যাভিড নামের দুইজন ব্যক্তিকে নিয়ে, তাদের জীবনে ঘটা বিভিন্ন ঘটনার প্রতি আলোকপাত করা হয়েছে। চলচ্চিত্রটি বক্স অফিসে মোটামুটি ব্যবসা করতে পেরেছিলো। কাহিনীসারাংশ ১৯৯৯ সালে মুম্বাইতে বসবাসকারী ড্যাভিড যে তার বাবা আর তার দুই বোনের সাথে একটি বস্তিতে থাকে, তার বাবা একজন খ্রিষ্টান ধর্মপ্রচারক; এই ধর্মপ্রচারণা এলাকার এক সংসদ সদস্যর কানে যায় যে আবার একটি ডানপন্থী হিন্দুত্ববাদী রাজনৈতিক দলের সদস্য। ড্যাভিডের বাবাকে ঐ সংসদ সদস্য মহিলা তার সন্ত্রাসী বাহিনী দ্বারা অপমান করে এবং ড্যাভিড তার বাবাকে বাঁচাতে গেলে মার খায়। ড্যাভিড একজন গীটারবাদক আর তার এক বোন এয়ার-হোস্টেস, ওদের সংসার এভাবেই চলে, ড্যাভিড গরীব মানুষ বিধায় সে কোনো সুবিচার পায়না কিন্তু একদিন সে নিজেই একটি জনসভায় ঐ নারী সংসদ সদস্যকে গুলি করে হত্যা করে।  ২০১০ সালে জেলে ড্যাভিড মেয়েদের সঙ্গের জন্য কাঁদে, তার একটি বোন আছে, একটি মা আছে, তার মা তাকে বিয়ে দেওয়ার জন্য চেষ্টা করে কিন্তু ড্যাভিডের পছন্দ হয়না, ড্যাভিড যাকে পছন্দ করে সে আবার ড্যাভিডের বন্ধুকে ভালোবাসে। ড্যাভিডের বন্ধুর বিয়েতে সেই ধর্মপ্রচারক ড্যাভিডের ছেলে বিয়ে পড়ানোর দায়িত্বে থাকে যে এখন নিজেই একজন ধর্মপ্রচারক এবং গীর্জার পুরোহিত।  অভিনয়ে বিক্রম - জেলে ড্যাভিড/দুষ্টু সান্তা জীব - ড্যাভিড, একজন গীটার বাদক লারা দত্ত - গায়েত্রী ইশা শেরওয়ানি - রোমা সৌরভ শুকলা - জেলে ড্যাভিডের বাবা নছর - নোয়েল, গীটার বাদক ড্যাভিডের বাবা শীতল মেনন - সুসানাহ শ্বেতা পণ্ডিত - এলিস রোহিণী হট্টঙ্গডি - ডানপন্থী হিন্দুত্ববাদী রাজনীতিবিদ মালতী তাই  গানের তালিকা  তথ্যসূত্র  বহিঃসংযোগ    বিষয়শ্রেণী:তামিল ভাষার চলচ্চিত্র বিষয়শ্রেণী:২০১০-এর দশকের তামিল ভাষার চলচ্চিত্র বিষয়শ্রেণী:২০১৩-এর চলচ্চিত্র বিষয়শ্রেণী:ভারতের পটভূমিতে চলচ্চিত্র বিষয়শ্রেণী:১৯৯৯-এর পটভূমিতে চলচ্চিত্র বিষয়শ্রেণী:ভারতীয় বহুভাষিক চলচ্চিত্র বিষয়শ্রেণী:মাঙ্গলুরুতে ধারণকৃত চলচ্চিত্র বিষয়শ্রেণী:২০১০-এর পটভূমিতে চলচ্চিত্র
তুফানগঞ্জ ভারতের পশ্চিমবঙ্গ রাজ্যের কোচবিহার জেলার একটি শহর ও পৌরসভা এলাকা। এটি তুফানগঞ্জ মহকুমার মহকুমা সদর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৭০ মিটার (২২৯ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে তফানগঞ্জ শহরের জনসংখ্যা হল ১৯,২৯৩ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৮২%। পুরুষদের মধ্যে সাক্ষরতার হার ৮৬% এবং নারীদের মধ্যে এই হার ৭৭%। সারা ভারতের সাক্ষরতার হার ৫৯.৫%, তার চাইতে তফানগঞ্জ এর সাক্ষরতার হার বেশি।  এই শহরের জনসংখ্যার ৯% হল ৬ বছর বা তার কম বয়সী।  যোগাযোগ নাগরিকরা বাস পরিষেবাগুলিতে প্রধানত নির্ভরশীল। পাবলিক সার্ভিস এবং উত্তরবঙ্গ রাজ্য পরিবহন কর্পোরেশনের উভয়ই পাওয়া যায়। ই-রিকশা শহরের অভ্যন্তরে স্থানীয় পরিবহন জন্যও পাওয়া যায়। বেসরকারি খাত বাস সার্ভিস তামিলনাড়ু পাশাপাশি কারলা ও কর্ণাটকের কিছু শহর জুড়ে পৌঁছেছে। তুফানগঞ্জ রেলওয়ে স্টেশন শহরের দক্ষিণ অংশে অবস্থিত।   তথ্যসূত্র   বহিঃসংযোগ  বিষয়শ্রেণী:পশ্চিমবঙ্গের শহর বিষয়শ্রেণী:কোচবিহার জেলার শহর ও নগর
বৌদ্ধ উপাসনা হলো বৌদ্ধ সংঘ সম্প্রদায়ের মধ্যে সম্পাদিত ভক্তি ও ধর্মানুষ্ঠানের আনুষ্ঠানিক সেবা। দিনে এক বা একাধিকবার উপাসনা করা হয় এবং থেরবাদ, মহাযান ও বজ্রযান সম্প্রদায়ে পরিবর্তিত হতে পারে।  উপাসনায় প্রধানত সূত্র বা সূত্রের অনুচ্ছেদ, মন্ত্র এবং বেশ কিছু গাথা পাঠ করা বা জপ করা হয়। উপাসনা মন্দিরে বা বাড়িতে করা যেতে পারে। সাধারণত বস্তু বা ভক্তির বস্তুর সামনে এটি সম্পাদিত হয় এবং আলো, ধূপ, জল অথবা খাবারের নৈবেদ্য অন্তর্ভুক্ত থাকে।   উপাসনা পদ্ধতি  নিয়মিত নির্ধারিত ধর্ম সেবার বৌদ্ধ উপাসনা মন্ত্র, বুদ্ধের নাম আবৃত্তি এবং শারীরিক ও আধ্যাত্মিক অনুশীলন, যেমন প্রণত হত্তয়া এবং হাঁটা ধ্যান ও ব্রত করা।Buddhist Text Translation Society (2013). Daily Recitation Handbook , bilingual Chinese/English editionSutra Translation Committee of the United States and Canada (1993). The Buddhist Liturgy, Taiwan: Buddha Educational Foundation. অধিবেশন ধ্যান প্রায়ই উপাসনার আগে বা পরে ঘটে। পরিষেবাগুলিতে জপ করার জন্য সাধারণ আদেশ হলো:   বুদ্ধের শরণ (তিনবার)  ধূপ নিবেদন প্রশংসা (কিছু বিশেষ অনুষ্ঠানে)  সূত্র শুরুর গাথা  সূত্র পঠন  ধরণী আবৃত্তি  ক্ষুধার্ত ভূতদের খাবারের প্রস্তাব (শুধুমাত্র সন্ধ্যায়)  নিআনফো  ত্রিরত্নের শরণ  ওয়েই তুও (সকাল) বা কিইলান (সন্ধ্যা) কে অফার করা  সদ্গুণ স্থানান্তর  ভোজন নৈবেদ্য ধরণী (শুধুমাত্র সকাল ও দুপুরের আগে)   খাবার শেষ করার জন্য গাথা   পূর্বপুরুষদের প্রতি শ্রদ্ধা নিবেদন করা (কিছু নির্দিষ্ট অনুষ্ঠানে)   তথ্যসূত্র   আরও পড়ুন    Gombrich, Richard (1981). "A New Theravadin Liturgy," Journal of the Pali Text Society 9, 47-73  Gregory, Peter N. (1993). Tsung-mi's Perfect Enlightenment Retreat: Ch'an Ritual During the T'ang Dynasty, Cahiers d'Extrême-Asie 7, 115-147  Kariyawasam, A.G.S. (1995). Buddhist Ceremonies and Rituals of Sri Lanka, The Wheel Publication No. 402/404, Kandy: Buddhist Publication Society.   Picard, Francois (1999). Marcus Güzel, die Morgen- und Abendliturgie der Chinesischen Buddhisten, T'oung Pao, Second Series, 85 (1/3), 205-210   Tilakaratne, Asanga (2012). Theravada Buddhism: The View of the Elders, Honolulu: University of Hawaiʻi Press, pp. 155–158 (Appendix 1 A, Sample of Basic Theravada Liturgy: Vandana and Puja) বহিঃসংযোগ     Gongyo Workout  বিষয়শ্রেণী:বৌদ্ধ আচার-অনুষ্ঠান বিষয়শ্রেণী:বৌদ্ধ ভক্তি
"লেডি অব দ্য আইল্যান্ড" হল ১৯৬০-এর দশকের শেষের দিকে গ্রাহাম ন্যাশ রচিত একটি লোক গান। গানটি ক্রসবি, স্টিলস অ্যান্ড ন্যাশ ব্যাণ্ডের স্বনামে আত্মপ্রকাশকারী অ্যালবামে অন্তর্ভুক্ত হয়েছে এবং সমালোচকদের দ্বারা প্রশংসিত হয়েছে। এই গানটি উল্লেখযোগ্য কারণ এটি লোকসংগীত শিল্পী জোনি মিচেল দ্বারা অনুপ্রাণিত, মিচেল সে সময় ন্যাশের সঙ্গে রোমান্টিক সম্পর্কে ছিলেন। এটি ছিল ব্যান্ডের অভিষেক অ্যালবামের একমাত্র গান যা তাদের উডস্টক পারফরম্যান্সে পরিবেশিত হয়নি।  ন্যাশ যখন দ্য হলিজ ব্যান্ডের সদস্য ছিলেন, তখন তিমি এই গানটি লিখেছিলেন। কিন্তু এটিকে খুব ব্যক্তিগত মনে করে ব্যান্ড গানটি প্রত্যাখ্যান করে। হলিজ ব্যান্ড ন্যাশের আরেকটি গান "মারাকেশ এক্সপ্রেস"ও প্রত্যাখ্যান করেছিল, যা ন্যাশকে ১৯৬৮ সালে ব্যান্ডটি ছেড়ে যেতে প্রভাবিত করে। (সূত্র: "ডিক ক্লার্ক'স ২৫ ইয়ার্স অব রক অ্যান্ড রোল" (১৯৮১))  পারফর্মার গ্রাহাম ন্যাশ – প্রধান কণ্ঠ, সঙ্গীত কণ্ঠ, অ্যাকুস্টিক গিটার ডেভিড ক্রসবি – সঙ্গীত কণ্ঠ  তথ্যসূত্র  বিষয়শ্রেণী:ক্রসবি, স্টিলস, ন্যাশ অ্যান্ড ইয়াং-এর গান বিষয়শ্রেণী:১৯৬৯-এর গান বিষয়শ্রেণী:গ্রাহাম ন্যাশের লেখা গান
প্রথম ফিলিপ(২২ জুলাই ১৪৭৮-২৫ সেপ্টেম্বর ১৫০৬), যিনি সুদর্শন ফিলিপ নামেও পরিচিত, প্রথম হ্যাবসবার্গ বংশের সদস্য হিসেবে কাস্তিলের সিংহাসন আরোহণ করেন। তিনি পবিত্র রোম সাম্রাজ্যের প্রথম ম্যাক্সিমিলিয়ান এবং তার প্রথম স্ত্রী মেরি অব বার্গেন্ডির সন্তান ছিলেন।  ফিলিপের বয়স চার বছরেরও কম ছিল যখন তার মা মারা যান এবং তিনি মায়ের উত্তরাধিকারী হিসেবে চতুর্থ ফিলিপ নামে বার্গেন্ডির ডাচি ও বার্গেন্ডীয় নেদারল্যান্ডসের শাসনভার গ্রহণ করেন। ১৪৯৬ সালে ফিলিপের বাবা তার সাথে জোয়ানা অব কাস্তিলের বিবাহের আয়োজন করেন যিনি ছিলেন আরাগোনের রাজা ফার্দিনান্দ ও কাস্তিলের রানি ইসাবেলার দ্বিতীয় কন্যা। প্রায় একই সময়ে ফিলিপের বোন মার্গারেটকে জোয়ানার ভাই জন এর বিয়ে দেওয়া হয়, যা উভয়ের পিতার একটা সমঝোতার অংশ ছিল। বিবাহের চার বছরের মধ্যেই বড় ভাই, বড় বোন আর শিশু ভাগ্নের মৃত্যুর ফল স্বরূপ জোয়ানা আরাগন ও কাস্তিলের সম্ভাব্য উত্তারাধিকারী হন।  ১৫০৪ সালে ইসাবেলের মৃত্যুর পর জোয়ানা কাস্তিলের রানি হলে ফিলিপ দাম্পত্য অধিকার কাস্তিলের রাজা হন। মাত্র দুই বছর পরেই তার মৃত্যু হলে জোয়ানা শোকে পাগলপ্রায় হয়ে যান।  ফিলিপ প্রথম  হ্যাবসবার্গ বংশীয় হিসেবে স্পেনের সিংহাসনে আরোহণ করেন এবং এখন পর্যন্ত সকল স্পেনীয় রাজার পূর্বপুরুষ। তিনি তার পিতার পূর্বে মৃত্যুবরণ করেন তাই পিতৃরাজ্য লাভ করতে পারেন নি; কিন্তু ফিলিপের পুত্র পঞ্চম চার্লস শেষ পর্যন্ত হ্যাবসবার্গ, কাস্তিল, বার্গেন্ডি ও আরাগনের সিংহাসন একত্রিত করেন।  তথ্যসূত্র  বিষয়শ্রেণী:১৪৭৮-এ জন্ম বিষয়শ্রেণী:১৫০৬-এ মৃত্যু বিষয়শ্রেণী:সম্রাটের পুত্র
জুলিয়ান চার্লস স্টার্ডি  (জন্ম ৩ জুন ১৯৭১) একজন ব্রিটিশ কনজারভেটিভ পার্টির রাজনীতিবিদ এবং কৃষক। তিনি ২০১০ সালের সাধারণ নির্বাচনে ইয়র্ক আউটারের সংসদ সদস্য (এমপি) হিসাবে নির্বাচিত হন।   প্রারম্ভিক জীবন এবং কর্মজীবন  স্টার্ডি ইংল্যান্ডের ইয়র্কশায়ারে বড় হয়েছেন। ১৯৮১ থেকে ১৯৮৯ সাল পর্যন্ত, তিনি উত্তর ইয়র্কশায়ারের হ্যারোগেটে অ্যাশভিল কলেজে প্রাইভেটভাবে শিক্ষিত হন। এরপর তিনি শ্রপশায়ারের এডগমন্ড গ্রামের কাছে (নিউপোর্টের বাজার শহরের কাছে ) হার্পার অ্যাডামস এগ্রিকালচারাল কলেজে পড়াশোনা করেন।  তিনি একজন কৃষক।  স্টার্ডির বাবা হলেন রবার্ট স্টার্ডি, একজন প্রাক্তন কনজারভেটিভ পার্টি এমইপি।"Democracy Live: Your representatives: Julian Sturdy". BBC News. Archived from the original on 5 March 2016. Retrieved 21 November 2012.   তথ্যসূত্র   বিষয়শ্রেণী:যুক্তরাজ্যের সংসদ সদস্য ২০১৯-২০২৪ বিষয়শ্রেণী:যুক্তরাজ্যের সংসদ সদস্য ২০১৭-২০১৯ বিষয়শ্রেণী:যুক্তরাজ্যের সংসদ সদস্য ২০১৫-২০১৭ বিষয়শ্রেণী:যুক্তরাজ্যের সংসদ সদস্য ২০১০-২০১৫ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:জীবিত ব্যক্তি বিষয়শ্রেণী:১৯৭১-এ জন্ম